open-index/open-wikipedia-markdown huggingface dataset:
Absolutt gehør

**Absolutt gehør** er evnen å kunne identifisere og gjenskape en musikktone uten noe ytre referansepunkt. Personer med evnen kan gjøre en eller flere av disse tingene:
* Gjenkjenne og navngi en tone de hører.
* Synge en hvilken som helst tone på kommando.
* Bedømme hvilken toneart et (tonalt) musikkstykke går i (gitt at de har en viss grad av musikkteoretisk kunnskap).
* Skille ut og navngi toner fra komplekse akkorder.
* Bedømme toner fra hverdagssammenhenger, for eksempel bilhorn, motordur, vibrasjoner i metall osv.

Det forskes på om evnen i en viss grad er genetisk betinget, men mye tyder på at alle har utgangspunktet til å «lære» evnen. Barn som får musikalsk opplæring fra før de er fem år har lett for å utvikle evnen, men det blir vanskeligere jo eldre man blir – antakelig fordi man venner seg til å lytte til musikk og sine omgivelser for øvrig med et «relativt øre». En regner at 1 av ca. 10 000 har absolutt gehør. Blant autister forekommer evnen oftere.

Ordet gehør er av tysk opprinnelse.

## Se også
*Relativt gehør
*Tonedøvhet

## Referanser


## Kilder
*forskning.no: Absolutt gehør ved hjelp av språk? ''(publisert 17. november 2004)'' Besøkt 25. mai 2014
Luapula (provins)

**Luapula** er en provins i Zambia. Provinsens hovedstad er Mansa som tidligere het *Fort Roseberry*. Provinsen har fått navnet sitt fra Luapula-elven. Provinsen hadde 991 927 innbyggere ved folketellingen i 2010.

Luapula strekker seg fra Bangweulusjøen til Mwerusjøen og er befolket av bembaspråklige folkeslag (inkludert lunda, kabende, aushi og chishinga). Den viktigste inntektskilden er fiske. I det 19. århundre ble dalen dominert av lunda-kongedømmet til Mwata Kazembe. Siden 1894 har provinsen vært temaet i grensedisputten om Luapula Province.

## Referanser
Lusaka (provins)

**Lusaka** er en provins i Zambia. Provinsens hovedstad er Lusaka som også er landets hovedstad. Provinsen hadde 2 191 225 innbyggere ved folketellingen i 2010.

## Referanser
Northern (Zambia)

**Northern** er en provins i Zambia. Den dekker rundt en femtedel av Zambias areal. Provinsens hovedstad er Kasama, og provinsen er delt inn i tolv distrikter. Provinsen hadde 1 105 824 innbyggere ved folketellingen i 2010.

Betydelige landemerker i Northern Province er Tanganyikasjøen, Bangweulusjøen, Mweru Watipasjøen og et antall fosser som inkluderer Lumangwe, Kabweleume, Chishimba og Kalambofallene.

## Referanser
Southern (Zambia)

**Southern** er en provins i Zambia. Provinsens hovedstad er Livingstone. Provinsen hadde 1 589 926 innbyggere ved folketellingen i 2010.

Zambezi-elven danner den sørlige grensen i provinsen. Victoriafallene ligger langs denne grensen. Den østlige grensen mellom Zambia og Zimbabwe dannes av Xambezi og Kariba-demningen. 

Batonga er den største etniske gruppen. En jernbanelinje og asfaltert vei går fra Livingstone til Lusaka og går gjennom en rekke byer: Kalomo, Choma, Pemba, Monze, Mazabuka og Kafue i nord.

Det sørlige platået stiger fra Karibadammen i den østlige delen. Kafue-elven flyter gjennom den vestlige delen av provinsen som er hjemmet til et rikt dyreliv. En av Zambias største og mest avsidesliggende nasjonalparker, Kafue National Park, ligger på den vestlige grensen.

## Referanser
Western (Zambia)

**Western**, tidligere kjent som Barotseland er en provins i Zambia. Provinsens hovedstad er Mongu. Sammen med Mongu består provinsen av seks distrikter, Kaoma, Senanga, Lukulu, Kalabo og Sesheke. Provinsen hadde 902 974 innbyggere ved folketellingen i 2010.

## Referanser
Regulator

En **regulator** har som oppgave å påvirke et system slik at systemet oppnår en ønsket tilstand. 
Regulatorer kan være alt fra enkle mekaniske innretninger til komplekse matematiske funksjoner.

Et eksempel, som forklarer begrepene, kan være en person som står i en dusj. La oss si at personen ønsker å holde en stabil komfortabel temperatur. Nervecellene i huden sender elektriske pulser til hjernen. Hjernen behander informasjonen fra nervecellene sammen med ønsket referansetemperatur, og elektrise pulser sendes ut til musklene i armen som styrer krana i dusjen. 

I forbindelse med dusj-eksempelet kan følgende begreper defineres: 
Hjernen er regulator. 
Ønsket temperatur er referanse. 
De temperaturfølsomme nervecellene i huden er målingsorgan.
De elektriske pulsene fra disse nervecellene målinger. 
Elektriske pulser fra hjernen til musklene i armen er pådrag.
Armen er pådragsorgan. 

;Typer av regulatorer
* Modellprediktiv regulator (MPC)
* PID-regulator
* Fuzzylogikk
Eastern (Zambia)

**Eastern** er en provins i Zambia. Provinsens hovedstad er Chipata som tidligere het *Fort Jameson*. Provinsen hadde 1 592 661 innbyggere ved folketellingen i 2010.

I provinsen ligger blant annet den 9&nbsp;050&nbsp;Km² store nasjonalparken South Luangwa National Park, som er kjent for sitt fantastiske dyreliv. 

## Referanser
Peugeot 206

**Peugeot 206** er en småbil fra Peugeot. Bilen kom  i 1998 og erstattet Peugeot 205. Modellen ble levert som halvkombi med 3 eller 5 dører samt som kombi (SW) og coupé/cabriolet (CC) og ble en av de mest solgte i Europa. Flere spesialmodeller med stor utstyrspakke kom på markedet, f.eks «Griffe», «Roland Garros» og GTI med en mer spenstig motor. I Europa ble 206 i 2005 erstattet av Peugeot 207 (lansert i Norge og andre skandinaviske land i april 2006), men 206 produseres fortsatt i  Iran, Brasil og Argentina for de respektive lands markeder. Bilen er den mest solgte Peugeoten gjennom tidene.  

I forbindelse med avviklingen av modellen ble det introdusert en ny versjon i form av en 4-dørs sedan som bare vil bli solgt i Øst-Europa. En versjon kalt 207 Compact ble også utviklet i Brasil i 2008 og selges i flere markeder i Sør-Amerika under dette navnet. Bilen er essensielt en 206 med frontutseende som en 207. Denne versjonen ble i februar 2009 også tilgjengelig i enkelte europeiske land, da man besluttet at det på Mulhouse-fabrikken i Frankrike skulle lages en rimelig versjon som kunne konkurrere med billige, importerte biler som for eksempel Dacia fra Romania. Denne bilen markedesføres under navnet 206+.http://www.themotorreport.com.au/20709/2009-peugeot-206-plus-released/

## Motorer

*** Motoren var ikke tilgjengelig ikke i det norske modellprogrammet.
Signaturlære

**Signaturlære** er troen på at likt helbreder likt. En mente at en kunne se på en plante hvilken sykdom den hjalp mot: Hjerteformede blad hjalp mot hjertesykdommer, blad med lungeformet nervatur mot lungesykdommer og så videre. Mange planter har navn som kommer av slik bruk, for eksempel hjerteurt, lungeurt og gulsottlav.

Alrunen har ei rot som ligner på en menneskekropp. En mente derfor at denne planten var en universalmiddel, og slike røtter ble godt betalt.
 
Paracelsus er av de mest kjente tilhengerne av signaturlæren.
Peter Ijeh

**Peter Emeka Ijeh** (født 28. mars 1977 i Lagos) er en nigeriansk tidligere fotballspiller som sist spilte for svenske GAIS (2012).

Fra 2006 til 2009 spilte Ijeh i angrepet for Viking. Han kom til klubben fra FC København sommeren 2006. Tidligere har han spilt for Malmö FF og IFK Göteborg. Han berget tippeligaplassen til Viking nesten helt på egen hånd da han scoret fire mål mot Brann 5. november 2006.

Ijeh ble hentet til Malmö FF foran sesongen 2001. Han hadde rykte på seg for å være en stor målscorer og hadde blant annet vunnet en afrikansk gullskoutmerkelse i 2000. Han hadde ingen suksess i sin første sesong, men allerede i 2002 ble han toppscorer med 24 mål i Allsvenskan.

Ijeh har spilt fem kamper for . Høsten 2002 var det snakk om at han kunne være aktuell som svensk landslagsspiller. Han trengte imidlertid flere år i Sverige for å bli svensk statsborger, og da han samme høst debuterte for det nigerianske landslaget ble dette uaktuelt.

På slutten av 2006-sesongen reddet han Viking nesten på egen hånd fra nedrykk da han scoret fire mål i den avgjørende 5-0 kampen mot Brann på slutten av sesongen. 

I 2007 sesongen av Tippeligaen ble Ijeh toppscorer for Viking med 18 mål. Etter denne sesongen sa han at han ville forlate klubben, og lag som for eksempel Lyn var interessert i han. Etter hvert bestemte han seg imidlertid for å bli i Viking. Kontrakten med Viking løp ut etter 2009-sesongen og ble ikke forlenget. Ijeh ble klar for Syrianska i mars 2010.

I 2010-sesongen har Ijeh vært svært viktig for Syrianska FC. Han scoret 17 mål og bidro til at klubben vant Superettan og opprykk til Allsvenskan i 2011.

## Referanser


## Eksterne lenker
* 
* Presentasjon av Ijeh på Vikings hjemmesider
* Profil på nigerianplayers.com
12. serierunde i Tippeligaen 2006

**12. serierunde i Tippeligaen 2006** startet søndag 2. juli med fire kamper klokken 18:00 og én kamp 20:00. Runden fortsatte mandag 3. juli klokken 19:00 med Start mot Tromsø. Runden avsluttet først onsdag 12. juli klokken 19:00 med en hengekamp mellom Lillestrøm og Odd Grenland grunnet Lillestrøms deltakelse i Intertoto-cupen..

## Fakta

 

## Referanser
Skuddtakt

**Skuddtakt** vil si hvor mange skudd automatvåpen skyter i løpet av et minutt. Et maskingevær som MG3 har en skuddtakt på rundt 1000 skudd i minuttet, mens våpen av typen AK-47 ofte ligger rundt 600 skudd i løpet av et minutt.
Bavianer

* *[[Papio hamadryas]]*
* *[[Papio papio]]*
* *[[Papio anubis]]*
* *[[Papio cynocephalus]]*
* *[[Papio ursinus]]*

**Bavianer** (*Papio*) er en gruppe dyreaper. De er nært beslektet med artene mandrill, drill og gelada.

Bavianer fins hovedsakelig i Afrika, men noen kan også påtreffes i Midtøsten. De oppholder seg på savanner og sletter, men fins også i fjellstrøk. 

Alle artene har lange, hundeaktige snuter, tettsittende øyne, tykk pels unntatt på snuten, en kort hale og kraftige kjever. Øynene ligger dypt under den framskutte øyenbrynskanten. Kroppen og lemmene er sterke. Som regel er det en viss forskjell mellom kjønnene, ikke bare i størrelse, men også når det gjelder farger og dessuten tennene. Bavianer går som regel med fire ben på marken, og sjelden stiger de opp i trær. Ofte støtter de seg til den ene armen og bruker den andre til å plukke gress når de spiser. 

Oftest holder mange individer seg sammen i store flokker. De kan leve i harem som består av en hann og flere hunndyr. Flere mindre slike harem kan til sammen danne en større flokk. Men noen arter lever i løsere grupper.

De er altetende. De spiser plantekost av forskjellig slag, men de spiser også virvelløse dyr og kjøtt. De kan nedlegge større dyr og det forekommer at de angriper husdyr. De kan endog i noen tilfelle være kannibaler. 

Bavianer kan være meget aggressive. I en flokk hender det ofte at det er voldsomme slåsskamper mellom ledende hanner. 

## Eksterne lenker
*
Erik Ole Bye

**Erik Ole Bye** (1883–1953) var en norsk operasanger (baryton), roer og senere forretningsdrivende. 

Som roer representerte han Christiania Roklub, og deltok blant annet i OL 1908.

Bye debuterte i 1913. Han gjestet flere operahus i Europa og USA. Han var fast ansatt ved tidligere Opera Comique og Nationaltheatret i Oslo.

Hans mor hadde drevet *Fru Byes Hotel* i Carl Johans gate i Christiania. I 1936, lenge etter at gamle fru Bye var død og hotellet avhendet, tok Erik Ole i bruk inventaret fra hotellet og etablerte *Byes pensjonat* på Nordstrand, i Vingolfveien 12.  Huset ble senere et sameie av private boliger.
 
Erik Ole Bye var far til Erik Bye.

## Referanser


## Eksterne lenker
* Erik Ole Bye hos Sceneweb.
* 
*
Rødehavsguvernementet

**Al-Bahr al-Ahmar**  (arabisk: البحر الأحمر) er en region i Egypt. Den ligger i den sørøstligste delen av landet, mellom Nilen og Rødehavet. Dets arabiske navn betyr *Rødehavet*. Regionen har en internasjonal grense med Sudan i sør. Hovedstaden er Hurghada.

## Kilder
* Governorates of Egypt statoids.com

## Eksterne lenker
*
Albert S. Ruddy

**Albert S. Ruddy** (1930–2024) var en canadisk filmprodusent som sto bak suksesser som *[[Gudfaren]]* (1972) og *[[Million Dollar Baby]]* (2004). Han var også en av skaperne av TV-serien *[[Walker, Texas Ranger]]* (1993–2001).

## Filmografi (utvalg)
* 1972 – *[[Gudfaren]]*
* 2004 – *[[Million Dollar Baby]]*
* 2005 – *[[The Longest Yard]]*

## Referanser


## Eksterne lenker
*
Guvernementet Beheira

**Al Buhayrah** (arabisk: **البحيره **) er en region nord i Egypt. Dens hovedstad er Damanhur. Avstanden fra Kairo (Attaba) til Al Buhayrah er 135&nbsp;km.

## Referanser


## Kilder
* Governorates of Egypt statoids.com

## Eksterne lenker
*
Guvernementet Dakahlia

**Ad Daqahliyah** (arabisk: الدقهليه ) er en egyptisk region som ligger nordøst for Kairo. Dens areal er 3471&nbsp;km² og den har en befolkning på 4 839 359 innbyggere. Regionens hovedstad er al-Mansurah og de andre betydelige byene er Mit Ghamr, Bilqas og Manzalah.

Regionen er kjent for å produsere noen av de mest anerkjente egyptere i vitenskap, ingeniørvitenskap, medisin og kunst. Nyresenteret i Mansurah er regnet som det beste nyresenteret i Afrika.

## Referanser


## Kilder
* Governorates of Egypt statoids.com

## Eksterne lenker
*
Guvernementet Gharbia

**Al-Gharbiyah** (arabisk: الغربية) er en region nord i Egypt. Dens hovedstad er Tanta som ligger 90&nbsp;km fra Kairo og 120&nbsp;km fra Alexandria. Den største byen i al-Gharbiyah er El-Mahalla El-Kubra.

## Kilder
* Governorates of Egypt statoids.com

## Eksterne lenker
*
Alruneslekta

* *[[Alrune]]*
* *[[Mandragora autumnalis|M. autumnalis]]*
* *[[Mandragora turcomanica|M. turcomanica]]*
* *[[Mandragora caulescens|M. caulescens]]*

**Alruneslekta** (*Mandragora*) er en slekt i søtvierfamilien. Alrunen (*M. officinarum*) vokser vilt i Sør-Europa og i Orienten, men kan ved forsiktig pleie også drives frem lenger nord. F. Chr. Schübeler forteller således at i Botanisk hage på Tøyen i Oslo «holder den sig ret godt under et tilstrækkeligt Løvdække, ja kan endog give modent Frø, men da gaar den ud, ...»

## Beskrivelse

I likhet med mange andre planter i søtvierfamilien inneholder alrunen atropin, hyoscyamin og andre svært giftige alkaloider. Planten er derfor siden oldtiden blitt brukt til bedøvelsesmiddel.

Over jorda sitter en krans med store blad. Fra denne kransen kommer blomstene, som seinere utvikler seg til bær. Rota til alrunen likner på et lite menneske, og dette er antakelig en av grunnene til at planten er blitt tillagt magiske egenskaper som dradukke eller hjelpeånd.

## Folkelige forestillinger om Alrunen
Alrunen skulle helst plukkes på kirkegården eller galgebakken ved fullmåne. Man bandt en svart hund til planten, gikk på trygg avstand og ropte på hunden. Alrunen var nemlig kjent for å gi fra seg et dødbringende skrik når den ble trukket opp. Alruna (Mandragon) er kjent som en Valkyrje, samt som selveste dattera til Kjarr av Valland. Kjarr svarer til 'Tsar', eller Keiseren, og er normalt forstått som den norrøne forestillingsverdenens refleksjon av den romerske keiseren.

## Beskrevet som Duda'im i Bibelen
I Bibelen synes planten å være omtalt et par steder under navnet *duda'im* (flertall). I første Mosebok (1. Mos 30, 14-16) fortelles det således at Ruben under innhøsting av bygg fant duda'im på marken og brakte dem med seg hjem til sin mor Lea. Hennes søster Rakel ville ha dem (ingen grunn er oppgitt), og Lea lot Rakel få alrunene mot at deres felles mann Jakob den natten skulle være sammen med Lea, selv om han egentlig foretrakk Rakel. Episoden førte til at Lea ble gravid og fødte sin femte sønn. Det andre stedet i Bibelen hvor planten nevnes, er i Salomos høysang (Høy 7, 13).

Alrunen er ofte skildret i litteraturen. Margit Sandemo har viet den bred plass i bokserien *[[Sagaen om Isfolket]]*, og likeledes J.K. Rowling i bøkene om Harry Potter.

## Litteratur
* Frederik Christian Schübeler: *Viridarium Norvegicum. Norges Væxtrige. Et Bidrag til Nord-Europas Natur- og Culturhistorie*. 3die Bind. W.C. Fabritius & Sønner. Christiania 1889, s. 166.

## Eksterne lenker
*
Robert Torrens

**Robert Torrens** (født 1780, død 1864) var offiser i den britiske armé og eier av den innflytelsesrike avisen *[[Globe]]*.

Torrens oppdaget uavhengig David Ricardos prinsipp om komparative fortrinn i internasjonal handel. Han var den første til å teoretisere rundt optimale tollsatser, elleve år før John Stuart Mill berørte dette området. Torrens var kritiker av arbeidsverditeorien.

Elven Torrens som renner gjennom Adelaide i Australia tror man ble navngitt etter ham.   

## Arbeid gjort av Robert Torrens
* The Economist Refuted, 1808
* An Essay on Money and Paper Currency, 1812.
* An Essay on the External Corn Trade, 1815.
* An Essay on the Production of Wealth, 1821.
* Letters on Commercial Policy, 1833
* On Wages and Combination, 1834
* The Principles and Practical Operation of Sir Robert Peel's Bill of 1844, 1844.

## Referanser


## Kilder
* Colonel Robert Torrens, 1780-1864

## Eksterne lenker
*
Hugo Viana

**Hugo Miguel Ferreira Viana** (født 15. januar 1983 i Barcelos) er en portugisisk fotballspiller. Han spiller på midtbanen for Valencia og .

Venstrebeinte Viana startet karrieren hos Sporting Lisboa, og ble deretter solgt til Newcastle United for 12 millioner euro. Han spilte der i to sesonger før han kom tilbake til Sporting på utlån. På begynnelsen av sesongen 2005-2006 gikk han til Valencia, igjen på utlån. 

Hugo Viana debuterte for Portugals landslag i november 2001 i en vennskapskamp mot , som Portugal vant 5-1. Han var med i troppen til VM 2002, men fikk ikke spilletid. 

Han var igjen med i troppen til VM 2006 i Tyskland.

## Referanser


## Eksterne lenker
*
Jimmy Casper

**Jimmy Casper** (født 28. mai 1978 i Montdider) er en fransk tidligere profesjonell syklist.

Han debuterte som profesjonell sykkelrytter i 1998 for Française des Jeux, hvor han var en av lagets viktigste spurtere. I 2004 gikk han til Cofidis. I 2007 syklet han for Unibet.com, og i 2008-sesongen syklet han for Agritubel.

Karrierens største triumf kom 2. juli 2006, da han vant 1. etappe i Tour de France, og overtok ledelsen i poengkonkurransen. Han er to ganger blitt sist (*[[Lanterne rouge]]*) i Tour de France, i 2001 og 2004.

## Lag
* 1998–2003	Française des Jeux
* 2004–2006	Cofidis
* 2007	Unibet.com
* 2008	Agritubel
* 2009-2011	Saur-Sojasun
* 2012 	AG2R La Mondiale

## Referanser


## Eksterne lenker
* 
* Jimmy Caspers supporterklubb (fransk)
*
Nattseilere

***Nattseilere*** er både en norsk film og miniserie produsert av Norsk Film og NRK. Filmversjonen ble utgitt i 1986, mens TV-versjonen ble utgitt i 1988. Historien spilles ut i landskapet rundt Senja på slutten av 1800-tallet. En ung jente blir funnet i fjæra. Hun har hukommelsestap og blir boende hos familien som fant henne. Senere gir hun seg med en omstreifer i et forsøk på å finne tilbake til sitt opphav. Reisen kompliseres ved at de får lovens lange arm etter seg. Det nordnorske landskapet utgjør en sentral del av handlingen. Regien er ved Tor M. Tørstad. Hovedrollene spilles av Helge Jordal og Vera Holte.

## Handling
En ung jente skylles i land med hukommelsestap ei uværsnatt i 1877. Lokalbefolkningen tar seg av henne, men hun finner seg ikke til rette der, og da omstreiferen Borr dukker opp flykter hun med ham. På flukt fra lensmann og prest forsøker de å finne tilbake til fødestedet hennes. Det blir en fantastisk ferd over fjell og fossestryk, over hav i storm og stille, og hele tiden med forfølgerne hakk i hel.

## TV-serien
TV-serien var redigert ut fra opptak produsert i forbindelse med filmen. TV-serien hadde lengre spilletid enn filmen. Filmen/serien var en samproduksjon mellom NRK og Norsk film. 

Serien er på 3 timer og 57 minutter. Den ble fordelt på seks episoder som ble vist på NRK i 1988.

## Rolleliste

## Referanser


## Eksterne lenker
* 
* TV-serien på NRK Nett-TV
Tradisjonsøkologi

**Tradisjonsøkologi** er et begrep fra folkloristikken, som innebærer at et overlevert materiale tar farge av det miljøet det blir fortalt i.

Eksempel: Fortellingen om Askepott, slik vi kjenner den fra Tyskland, vil være typisk tysk, og med referanser til det gamle tyske føydalsamfunnet, med borger, slottsball og slikt. I denne varianten vil Askepott møte prinsen på tre slottsball. 

Den norske varianten av samme eventyr ville være preget av et samfunn uten slott, men med kongsgårder og bygdeliv. For at nordmenn skulle kjenne seg igjen i fortellingen, møter den norske Askepott, Kari Trestakk, kongssønnen utenfor kirken under og etter messa. I det gamle bondesamfunnet var det nettopp der folk møttes. *Slottsball* ville være utenkelig under slike forhold.  Dette trekket er typisk for alle norske varianter av eventyret. Fortellingen er preget av fortellerens miljø.
## Litteratur
* Lauri Honko.  «Traditionsekologi  : en introduktion».  I: *Tradition  och  Miljö:  Ett kulturekologiskt  Perspektiv*. Redigert av Lauri  Honko  og Orvar Löfgren. Lund: Liber Läromedel. Opptrykt i *Theoretical Milestones. Selected Writings of Lauri Honko*. Helsinki: Academia Scientiarum Fennica. ISBN 978-951-41-1090-0
Guvernementet Kairo

**Al Qahirah** (arabisk: القاهرة) er et av guvernementene i Egypt, det vil si en av landets administrative myndighetsområder. Dens hovedstad er nasjonens hovedstad Kairo.

## Referanser


## Kilder
* Governorates of Egypt statoids.com

## Eksterne lenker
*
Guvernementet Alexandria

**Al Iskandariyah** (Alexandria) (arabisk: **&#1575;&#1604;&#1573;&#1587;&#1603;&#1606;&#1583;&#1585;&#1610;&#1577;**) er en region nord i Egypt ved Middelhavet.

Dens hovedstad er Alexandria, hjembyen til biblioteket i Alexandria, verdens mest berømte bibliotek som ble nedbrent, men som nå er gjenoppbygget. Alexandria er nå regnet som den andre hovedstaden i Egypt, som den en gang var i de tidlige tidene til romerne.

## Administrativ inndeling
* Alexandria
* Ny-Borg El Arab
* Borg El Arab

## Kilder
* Governorates of Egypt statoids.com

## Eksterne lenker
* 
* Forskjellig statistisk informasjon om Alexandria
* St. Takla Haymnaot the Ethiopian Coptic Orthodox Church – One of the famous Coptic Orthodox Churches of Alexandria
Konnotasjon

**Konnotasjon** (fra middelalderlatin *connotatio*, «betegnelse, antydning») betyr meningsinnhold, men innenfor språkvitenskap henviser det til forestilling, assosiasjon som et bilde, et symbol eller (især) et ord vekker. Konnotasjon henviser til en følelse eller idé som antydes av et ord som kommer i tillegg til dets grunnleggende betydning, eller noe foreslått av et objekt eller en situasjon. Eksempelvis: «Resolutt» betyr sta, men med en mer positiv klang (konnotasjon). 

Konnotasjon adskiller seg fra **denotasjon** (fra latin *denotatio*, «indikasjon») som henviser til et ords konstante innhold og dets hovedbetydning (uten konnotasjoner). Et typisk eksempel er ordene *hund* og *bikkje*. De har samme *denotasjon* (de viser til samme sett av objekter i verden), men ulik *konnotasjon* (de har ulik verdiladning og utløser assosiasjoner ved dem). Et andre nivå av betydninger kalles således konnotativ. Disse betydningene er ikke objektive representasjoner av tingen, men nye bruksmåter produsert av språkgruppen.

## Konnotative strukturer

I semiotisk sammenheng oppstår en konnotasjon når det denotative forholdet mellom en signifikant (det uttalte ordet eller fysiske uttrykket) og dets signifikerte (meningsinnholdet) er utilstrekkelig til å tjene fellesskapets behov. Et annet betydningsnivå blir betegnet som konnotativ. Disse betydningene er ikke objektive representasjoner av tingen, men nye bruksmåter oppfunnet av språkgruppen.

Etter den sveitsiske lingvisten og grunnleggeren av strukturalismen Ferdinand de Saussure (1857–1913) er den opprinnelige definisjon et *[tegn]* en enhet bestående av to deler;

* *signifikant*; det vil si det konkrete tingen tegnet refererer til, som gjerne har en form som en person kan se, røre ved, lukte og/eller høre, og
* *signifikert*, det vil si representasjonen, idéen eller den mentale konstruksjonen  av den samme tingen.

Den konnotative betydningen representerer i seg selv ikke de iboende egenskapene til tingen eller begrepet. Konnotative betydninger er avhengige av kontekst; mottakeren må derfor lære at den tilsiktede betydningen hos avsenderen til en av flere mulige betydninger som man har i mente. Ordet *bikkje* vil typisk ha en negativ konnotasjon, sammenlignet med ordet *hund*, men i visse sammenhenger kan forholdet bli snudd opp ned, og *bikkje* bli brukt som et positivt ladd ord.

Konnotasjoner er viktige i forhold til hvordan tegnsystemet blir brukt i hver enkelt beskjed. En avsender kan velge ulike tegn for å referere til samme signifikant, og dermed konstruere ulike konseptuelle representasjoner for signifikanten. Valget gjenspeiler individets verdier og hensikter. Bruken av synonymer og antonymer er resultat av konnotative valg, som for eksempel valg mellom nedsettende eller overdrivende språkbruk.


«Semantisk struktur er noe leseren oppnår ved å sortere gjennom konnotasjonene til ordene og uttrykkene i teksten, på jakt etter mønstre.»— Robert Scholes


## Referanser


## Eksterne lenker
* «Konnotasjon» (PDF); fra Bibliotekarstudentens nettleksikon om litteratur og medier.
* «connotation (n.)», *Online Etymology Dictionary*
Rasmus Daugaard

**Rasmus Daugaard** (født 1976) er en dansk tidligere fotballspiller og psykoterapeut. Han var forsvarsspiller i Lyngby Boldklub, og har tidligere spilt for Lyn og i de danske klubbene FC Midtjylland og AB København.

## Referanser




## Eksterne lenker
* 
* 
* Profil på lynfotball.net
Valdemar Magnusson

**Valdemar Magnusson** (født første halvdel av 1280-tallet, død 16. februar 1318 i fangenskap på Nyköpingshus, begravd i Storkyrkan i Stockholm) svensk prins, hertug av Finland 1302. Valdemar var sønn av Magnus Ladulås og Helvig av Holstein.

Valdemar ble ved sin eldste bror Birger Magnussons kroning i 1302 opphøyd til hertug av Finland. Hans liv ble nært forbundet med hans eldre bror hertug Erik Magnusson av Södermanland som hadde stor innflytelse på Valdemar og ble hans skjebne. Da Erik ble arrestert var Valdemar sammen med ham og begge døde som kong Birgers fanger på Nyköpingshus i 1318.

Valdemar giftet seg første gang 2. desember 1302 med Kristina Torgilsdatter, datter av marskalken Torgils Knutsson og Birgitta, men lot seg skille fra henne den 9. september 1305 under påskudd av at de var *dåpssøsken*. Den reelle grunnen var nok at Valdemar ikke hadde fordeler av å være forbundet med Torgils Knutssons familie og ønsket andre dynastiske forbindelser gjennom ekteskap. Torgils Knutsson ble for øvrig henrettet samme år.

Valdemar giftet seg andre gangen i Oslo 29. september 1312 med prinsesse Ingeborg Eriksdatter av Norge. Ingeborg var datter av tidligere kong Erik Magnusson, sønn av kong Magnus Lagabøte, og eldre bror av Håkon Magnusson som ble konge etter Eirik. Samtidig som Valdemar ble gift med norskekongens niese, giftet hans bror seg med norskekongens datter, Ingebjørg Håkonsdatter det samme året.

I 1316 fikk han sannsynligvis en sønn med Ingeborg. Denne sønnen døde som barn.

I 1305 greide Erik og Valdemar å vriste store deler av Sverige fra deres bror Birger. Valdemar fikk Åbo og Tavastehus, Finland, slottet i Stockholm, det meste av Uppland og Borgholm med Öland.

Hans blomstrende karriere, tett forbundet med broren Erik, stoppet brått da deres eldre bror Birger lurte dem til et gjestebud i Nyköping. Der ble han og Erik øyeblikkelig arrestert og kastet i fengsel natten mellom 10. og 11. desember 1317. Ingen vet helt hva som skjedde, men de begge døde enten av sult eller ble henrettet i løpet av februar 1318.

## Se også
* Erik Magnusson av Södermanland

## Referanser
Per Gynt

**Per Gynt** skal ha vært en sagnomsust reinjeger fra Sødorp i Gudbrandsdalen. Dersom han også var en historisk person, må han ha levd en gang på 1600-tallet.

Per Gynt-sagnene er ofte konsentrert om hvordan han evnet å tukte troll, omgås huldrejenter, og overdrive sine egne, personlige fortellinger fra ensomme jaktopplevelser i fjellheimen. Engebret Hougen fant også på, da han som femtenåring på Laurgård fortalte sagnene for Peter Christen Asbjørnsen, å knytte Per Gynt til sagnet om *[[Kjetta på Dovre]]*, et grep som eventyrsamleren straks avslørte, men likevel nyttiggjorde seg i gjenfortellingen. Dette ga ham også en karakteristikk av sagnfiguren, som alltid fortalte at han selv hadde opplevd slikt som folk visste hadde skjedd andre. Dette poenget ble også den avgjørende innfallsvinkelen for Ibsen da han skapte sin Peer Gynt.

## Den historiske Per Gynt
Det er flere personer som kan ha gitt opphav til sagnets Per Gynt, jamfør fenomenet med krystalliseringsfigurer. På rent slekthistoriske studier er to av dem, via Gerhard Schønings reisebeskrivelse fra 1775, blitt knyttet til Nordgard Hågå i Sødorp i Gudbrandsdalen. Her har en funnet to aktuelle Per-er, nemlig *Per Larsson* (ca. 1600–85) og *Per Olsson* (1732–93?). Oversikt over skatteinnkreving antyder at en tysk slekt ved navn Günther kan ha eid og drevet gården på 1500-tallet. Ifølge tinglysningsdokumenter skal nemlig en *Jon Gynt* ha bygslet Nordgard Hågå av kongen i 1557.

Asbjørnsen flettet historiene om Per Gynt inn i avsnittet «Rensdyrjakt ved Rondane». Henrik Ibsen foretok en reise gjennom Gudbrandsdalen sommeren 1862, men det fremgår ikke av dagboka at han den gang hørte folk fortelle om Per Gynt. Ibsen leste nok om ham i stilen Paul Botten-Hansen skrev som barn, og Asbjørnsen ga ham i 1860, mens han i 1866 lånte førsteutgaven av Asbjørnsens *[[Norske Huldre-Eventyr og Folkesagn]]* (1845–48) fra Skandinavisk Forening i Roma, da han fikk idéen til sitt neste lesedrama. Bygd på Asbjørnsens påstander skriver han til sin forlegger Frederik Hegel i 1867, idet dramaet *[[Peer Gynt]]* er ferdig:

## Se også
*Peer Gynt, litterær skikkelse og drama av Henrik Ibsen
*Norske Huldre-Eventyr og Folkesagn
*Bøygen
*Kulturproduksjoner skapte i 2006 forestillingen *Inn i Peer Gynts rike!*. Forestillingen bygget på sagnene om Peer Gynt, og hadde original musikk komponert av Martine Kraft.

## Fotnoter


## Litteratur
*Erik Henning Edvardsen: «Engebret Hougen, Asbjørnsen og Per Gynt» (s. 145-155). I: *Minner om [[Peter Christen Asbjørnsen]] – slik så samtiden ham*. Juletræet 2010. Asbjørnsenselskapets årsskrift nr. 3. ISBN 978-82-997953-2-6
*Sverre Mørkhagen: *Peer Gynt – historie, sagn og «forbandet Digt»*. J.W. Cappelens forlag. Oslo 1997. ISBN 82-02-16417-6
Craig Moore

**Craig Moore** (født 1975) er en australsk tidligere fotballspiller. Han er forsvarer og spilte for flere europeiske toppklubber og for . 

Moore spilte for Australia under VM 2006 i Tyskland, hvor han utliknet på straffespark i kampen mot  i det 38. minuttet.

## Referanser


## Eksterne lenker
*
Erik Magnusson av Sverige

**Erik Magnusson** (født 1339, død 20. juni 1359) var konge av Sverige og herre over Skåne i 1344&ndash;1359. 

## Liv og virke
Erik var sønn av kong Magnus Eriksson og sønnesønn til hertug Erik Magnusson av Södermanland. Han ble valgt til konge i 1344, kun fem år gammel, men ble samkonge først i 1356 etter et opprør mot Magnus Eriksson. Erik var rivaliserende konge til sin far Magnus Eriksson fra 1356 og til sin død i 1359.

I 1343 ble Erik og hans bror Håkon valgt til tronarvinger av henholdsvis kongeriket Sverige og kongeriket Norge. Håkon fikk den norske tronen i 1355 og det førte til at unionen mellom de landene ble oppløst. At Erik ikke fikk noen posisjon i det svenske rådet kan ha vært årsaken til at han valgte å lede et opprør mot sin far i 1355. I 1357 hadde opprøret tvunget Magnus til å dele Sverige med sin sønn Erik, som fikk styre det meste av sydlige Sverige og Finland. 

Sverige ble forent igjen i 1359 da far og sønn ble forsonet, og de styrte Sverige sammen i noen måneder inntil Erik døde av pesten. Da han var døende anklaget han sin mor Blanka av Namur for å ha forgiftet ham. Kort tid etter døde også hans hustru Beatrix. Også hun døde av pesten.

Erik var gift med Beatrix av Bayern, datter av den tysk-romerske keiseren Ludvig IV av Bayern.

Han titulerte seg som *«Wij Eriker medh Gudz nådhom Swia och Götha konunger, och herra öfuir Skånes landh»*.

## Referanser


## Litteratur
* Eldbjørg Haug: *Margrete. Den siste Dronningen i Sverreætten*. Oslo 2000.
Sandsøy kirke

**Sandsøy kirke** ligger på Nordsand på Sandsøya i Harstad kommune i Troms. Kirka er ei langkirke i tre. Den ble bygd i 1888 og har 200 plasser. Arkitekt for kirka var Ole Scheistrøen.

Den forrige kirka på Sandsøya ble bygd i 1765 og flyttet til Bjarkøya i 1886. Noe av interiøret i den gamle kirka ble senere gitt tilbake til Sandsøya, og er nå plassert i dagens kirke.

Sandsøy har vært kirkested i lang tid. Den tidligste kilden til en kirke på stedet er fra rundt 1350, men det finnes en statue av Olav den hellige fra kirken som kan dateres til midten av 1200-tallet. Muligens brant en kirke på stedet i 1633. Denne var opp mot femti år da den brant. Alternativt ble det revet en gammel kirke på stedet i 1640, og en ny ble bygd i stedet. Man vet sikkert at en kirke ble revet i 1765 og en ny kirke stod ferdig i 1766. Denne kirka ble flyttet til Bjarkøy i 1886. Dagens kirke ble så bygd i 1888. Alle disse kirkene har stått på samme sted.

Fra 1731 til 1813 var det eget prestegjeld. Før og etter dette lå det under Trondenes kirke. Fra 1875 til 1885, da kirken ble flyttet til Bjarkøy, var det også eget prestegjeld. Prestegjeldet ble så nedlagt.

## Referanser


## Litteratur
* 
* 

## Eksterne lenker
* 
* 
* Arkivverket: Prestegjeld og sogn i Troms
Petroleumsgeologi

**Petroleumsgeologi** er læren om naturlige forekomster av petroleum og om hvordan geologiske prosesser har bidratt til å danne, transportere og lagre petroleum i naturen. Petroleumsgeologi kan og defineres som deler av geologi anvendt til leting og utvinning av olje og gass. 

## Dannelse av petroleum

Olje og gass dannes fra dyre- og planterester ved høyt trykk og temperatur. Planteplankton fra dyphavene gir det største bidraget og det dannes gass og lette olje-kvaliteter. Dyreplankton gir gjerne tyngre olje. Høyt organisk innhold i sedimenter kjennetegnes ved mørk farge som ved økt trykk forvandles til svartskifer; såkalte kildebergarter.

## Petroleumsreservoar

Olje/gass vil ved økende trykk og temperatur presses ut av svartskiferen. Væsken migrerer over til porøse sedimenter, sprekker og eventuelt videre opp mot jordoverflaten. Mesteparten vil samles opp i såkalte reservoarbergarter.

## Oljeleting
* Elektromagnetisk undersøkelse
* Gravimetrisk undersøkelse
* Magnetometrisk undersøkelse
* Seismisk undersøkelse
* Oljeboring
* Borehullslogging
Bjarkøy kirke

**Bjarkøy kirke** ligger på Bjarkøya i Harstad kommune i Troms fylke. Kirka er ei korskirke i tømmer med 350 plasser. Den ble bygd på Sandsøya i 1766 og flyttet til Bjarkøya og gjenoppbygd i 1886.


File:Bjarkøy kirke (church Sandsøya 1776 rebuild Bjarkøya 1886) springtime Bjarkøya Harstad Norway 2019-05-09 DSC00665.jpg
File:Bjarkøy kirke (church Sandsøya 1776 rebuild Bjarkøya 1886) springtime Bjarkøya Harstad Norway 2019-05-09 DSC00711.jpg



File:Bjarkøy kirke, church rebuild Bjarkøya 1886, springtime, naked birch trees, view snowy mountains Grytøya, etc. Bjarkøya Harstad Norway 2019-05-09 Distorted panorama 8528.jpg
File:Bjarkøy kirke, church rebuild Bjarkøya 1886, springtime, naked birch trees, view snowy mountains Grytøya, etc. Bjarkøya Harstad Norway 2019-05-09 Distorted panorama 8537.jpg


## Orgel
Orgelet som i dag står i kirken er et orgel på ti stemmer, to manualer og pedal. Det ble bygd av orgelbygger Jan Erik Spigseth i 1973. Orgelet står i originalfasaden til det gamle Olsen & Jørgensen-orgelet fra 1899.

Det gamle Olsen & Jørgensen-orgelet var opus 133 og bygd i 1899. Orgelet hadde fem stemmer, og pedal. Det gamle spillebordet står lagret ved siden av orgelet i kirken.

## Referanser


## Litteratur
* 
* 

## Eksterne lenker
* 
*
Bartosz Bosacki

**Bartosz Bosacki** (født 20. desember 1975 i Poznań) er en polsk fotballspiller. 

Bosacki debuterte for Lech Poznań i april 1995. Han har også spilt for den polske klubben Amica Wronki, og to sesonger i tyske FC Nürnberg.

Bosacki spilte for  under VM 2006 i Tyskland, og scoret begge Polens mål i 2-1-seieren mot , de eneste målene Polen scoret i løpet av hele mesterskapet.

## Referanser


## Eksterne lenker
* Bartosz Bosacki på 90minut.pl
*
Programområde

**Programområde** er fra høsten 2006 betegnelsen på et *kurs* i den videregående skolen i Norge. Et programområde strekker seg vanligvis over ett eller flere år og er gjerne en spesialisert retning eller område for fordypning innen utdanningsprogrammet.

Innenfor utdanningsprogrammet studiespesialisering, er eksempler på programområder realfag, språk, samfunnsfag og økonomi og formgivingsfag.
 
Innenfor utdanningsprogrammet *[[naturbruk]]*, finnes det for eksempel i andre klasse (Vg2) programområdene akvakultur, anleggsgartner og driftsoperatør idrettsanlegg, fiske og fangst, heste- og hovslagerfag, landbruk og gartneri, reindrift og skogbruk.

## Se også
* Utdanningsprogram
* Kunnskapsløftet 2006

## Eksterne lenker
* Utdanningsprogram og programområder på vilbli.no
Sandsøya (Harstad)

**Sandsøya** (nordsamisk: *Sáhtiidsuolu*) er ei øy i Harstad kommune i Troms. Øya ligger øst for Grytøya og sørøst for Bjarkøya, og har et areal på 10,91 km². Høyeste punkt på øya er Veten på 212 moh. Sandsøya hadde i 2001 107 innbyggere.

Det er fergeforbindelse mellom Altevik på Sandsøya og Fenes på Grytøya og Austnes på Bjarkøya (Rutetider: https://web.archive.org/web/20090507182954/http://ruteinfo.hurtigruten.com/no/default.aspx?rnr=114). Bjarkøy kommune ønsket å knytte Sandsøya og Bjarkøya til Grytøya med undersjøiske veitunneler. Bjarkøyforbindelsen ble imidlertid ikke prioritert under Troms fylkestings behandling av Nasjonal transportplan i april 2005. 

Det er også forbindelse med hurtigbåt fra Sandsøya til Harstad, Bjarkøy, Kjøtta og Senja. (Rutetider: https://web.archive.org/web/20090411195027/http://ruteinfo.hurtigruten.com/no/default.aspx?rnr=118)

Ved kommunevalget i 2005 ble Jorunn Berg fra Sandsøya valgt til ordfører i Bjarkøy. Hun representerer Sandsøy og Fenes/Skjellesvik Bygdeliste, også kalt Sandsøylista. http://www.nrk.no/nyheter/distrikt/nrk_troms/valg_2003_troms/2799476.html

## Se også
*Sandsøy kirke
Sandsøy fort

**Sandsøy fort** ligger på Sandsøya i Bjarkøy kommune i Troms. Fortet ble bygd i perioden 1962&ndash;65 og nedlagt i 1998. I dag er fortet solgt til private, og det drives som opplevelsessenter.

Fortet ble bygd som et rent stridsanlegg, med batteri og fjellanlegg, og det var ikke forutsatt å ha bemanning i fredstid.

2. mai 1988 omkom 3 elever fra Befalsskolen for Kystartilleriet under skyting med bombekaster fra faste stillinger på Sandsøy fort.

## Referanser


## Eksterne lenker
* Sandsøy fort (kommersiell side)
Bjarkøya

**Bjarkøya** ligger i Harstad kommune i Troms. Øya ligger nord for Grytøya og har et areal på 14,6 km². Høyeste punkt på øya er Falkeberget på 248 moh. I 2001 hadde Bjarkøya ca. 350 innbyggere.

Nergård, som var kommunesenter i tidligere Bjarkøy kommune, ligger på Bjarkøya. Øya har hatt fergeforbindelse fra Austnes til Fenes på Grytøya og Altevik på Sandsøya. Begge fergerutene ble lagt ned da den nye Kvernsundtunnelen åpnet. Bjarkøy kommune ønsket å knytte Sandsøya og Bjarkøya til Grytøya med undersjøiske veitunneler. Bjarkøyforbindelsen ble imidlertid ikke prioritert under Troms fylkestings behandling av Nasjonal transportplan i april 2005.

Det er også forbindelse med hurtigbåt fra Nergård til Sandsøya, Harstad og Senja. 

Under andre verdenskrig ble det anlagt et tysk kystbatteri på Bjarkøya, Marine Artillerie Bjarköy 3/511, ble oppsatt med fire 15,5 cm kanoner med skuddvidde 18 km, i juni 1941.  


File:Krambua Nærbutikken Landhandel Fagervikveien springtime Fv 121 Andfjorden view etc Bjarkøya Harstad Norway 2019-05-09 Distorted panorama 8527.jpg|Nærbutikken i Fagervikveien med utsyn mot Andfjorden.

File:Bjarkøy kirke, church rebuild Bjarkøya 1886, springtime, naked birch trees, view snowy mountains Grytøya, etc. Bjarkøya Harstad Norway 2019-05-09 Distorted panorama 8528.jpg|Bjarkøy kirke ble opprinnelig reist i 1766 på Sandsøya, men ble flyttet og gjenreist på Bjarkøya i 1886. De snøkledte fjellene bak ligger på Grytøya.

File:Sagaveien Fv 8670 into 3,2 km Kvernsundtunnelen underwater tunnel Opening on Bjarkøya View towards Kvernsundet and snowy mountains on Grytøya Road sign to Austnes Harstad Norway Distorted panorama 2019-05-09 8541.jpg|Bjarkøyforbindelsen er veien mellom Grytøya, Bjarkøya og Sandsøya. Fylkesveg 867 går mellom Bjarkøya (bildet) og Grytaøya gjennom den 3 km lange, undersjøiske Kvernsundtunnelen. Anlegget åpnet i 2018 og erstattet dermed fergene. Fjellene i bakgrunnen er på Grytøya.


## Se også
* Bjarkøy kommune
* Bjarkøyætta, Tore Hund

## Referanser




## Eksterne lenker
* Rutetider, hurtigbåtforbindelsen
*  Jens L. Jenssen: ''Bjarkøy bygdebok. 1 : Inntil 1850 årene'' (Trondheim, 1947)
*  Jens L. Jenssen: ''Bjarkøy bygdebok. 2 : Personalhistorie'' (Trondheim, 1948)
* Trude Aga Bruun: ''Sagaøya i det norrøne grenselandet : høvdingsetet på Bjarkøy'' (Tromsø, 1995)
Oljeleting

**Oljeleting** er en kunnskap, aktivitet og ekspertise i å lete og finne petroleum i form av råolje, naturgasskondensat og naturgass under bakken og under havbunnen. Det er ulike metoder som anvendes.

Første undersøkelse omfatter magnetiske målinger over store områder. Vanligvis benyttes først fly og deretter ulike magnetiske metoder på bakken eller fra båt. 

Neste fase i prospekteringen omfatter seismiske undersøkelser. Ved denne metoden sendes lyd-signaler ned i berggrunnen som delvis reflekteres og delvis bøyes av og kommer opp igjen og fanges opp av mikrofoner. Ved prosessering av store mengder slike data rekonstrueres den sedimentære lagrekken. 

Siste letefase er boring og logging gjennom berggrunnen. Et borehull krever gjerne mer enn en måneds arbeid med borerigg i tillegg til at borematerialet krever omfattende analyse i laboratorier.

Kjerneprøver fra oljeleting oppbevares i pvt-flasker.

## Referanser
Helløya (Harstad)

**Helløya** er ei øy i Harstad kommune i Troms. Inntil 1. januar 2013 lå øya i Bjarkøy kommune. Øya ligger like nord for Bjarkøya og har et areal på 2,75 km². Høyeste punkt på øya er Kollen på 130 moh. 

På sørsiden av øya i Sundsvollsundet ligger et fugleberg som primært er tilholdssted for krykkje. Man kan også observere at de fleste andre vanlige måsearter har tilhold i krykkjeberget, og i tillegg er det ofte både ørn, skarv, kråke, og ravn som kan observeres i sundet.

## Eksterne lenker
* Bent Svinnungs padleside om Kobbhamn på Helløya
* Bent Svinnung: Himmelsk på Helløya
* Hans Egede, skipsvrak Kobbhamn
Krøttøya

**Krøttøya** er ei øy i Harstad kommune i Troms. Krøttøya er ei av flere mindre øyer nord for Bjarkøya og mellom Andøya og Senja. Høyeste punkt på øya er Kollen på 99 moh.

Krøttøya er bebodd og har hurtigbåtforbindelse til Bjarkøya, Harstad og Senja. Det er også vei og bru fra Krøttøya til Meløyvær lengre nord. 
Kystfortet Meløyvær fort ble innviet i 1989 og nedlagt i 2002

## Galleri

File:Midnight sun view from the Nordlystoppen.JPG|Strategisk punkt for overvåking under 2. verdenskrig er nå samlingspunkt for midnattssol og nordlys observering
File:Meløyvær and Krøttøy seen from the Nordlystoppen.JPG|Utsikt fra Krøttøykollen mot Meløyvær
File:Nordlystoppen in summer - Krøttøy.jpg|Utsikt mot Krøttøy fra nord
File:A view to the north from the Nordlysveien - Krøttøy.JPG|Utsikt fra gården på Krøttøy mot nord
File:A view from Meløya with Andørja in the background.JPG|Utsikt fra Meløyvær mot Krøttøy og Andørja i bakgrunnen
File:Whale observation from Nordlystoppen - Krøttøy.JPG|Hvalobservering fra Nordlystoppen gir viktig informasjon for hvalforskere og hvalturismen
File:Ancient settlement from the Viking Age - Krøttøy.JPG|Gammel boplass på Krøttøy
File:Meløyvær Fortress Canon B - Russøya.JPG|Kanon A - Meløyvær fort


## Referanser


## Eksterne lenker
* Flyfoto fra Krøttøy og Meløyvær, av Lasse Tur
* Valhall
Meløyvær

**Meløyvær** er ei øygruppe i Harstad, tidligere Bjarkøy, kommune i Troms. Øygruppa ligger i Andfjorden nord for Bjarkøya. På Gårdsøya ligger det nedlagte fiskeværet Meløyvær, som har ni fastboende innbyggere. På Meløyvær finnes ei nedlagt jerngruve, som var i drift mellom 1904 og 1930. Meløyvær fort er et kystfort på Krøttøya som ble innviet i 1989 og nedlagt i 2002. Krøttøya og Gårdsøya er knyttet sammen med ei bru.

## Eksterne lenker
* Meløyvær Småbåtforening
* Bent Svinnungs padleside om Nautøya ved Meløyvær

## Referanser
Andfjorden

**Andfjorden** (nordsamisk: *Ánddavierddas*) er et havområde i Nordland og Troms. Havområdet skiller Andøya og Senja, med innløp mellom Andenes i vest og Måneset i øst og strekker seg det seg rundt 50 kilometer sørover. I nord er det rundt 30 kilometer bred, men smalner inn til rundt 10 kilometer i sør. I sørvest går Andfjorden over i Kvæfjorden og Godfjorden mot Hinnøya, og i sørøst går den over i Vågsfjorden. Inne i Andfjorden ligger øyene i Bjarkøy, med Grytøya som den største.

Andfjorden er opptil 509 meter dyp.

Sommerstid går det ferge over Andfjorden mellom Andenes på Andøya og Gryllefjord på Senja.

Ved Steinavær i Andfjorden finnes et stort korallrev.

## Referanser
Nag Hammadi

**Nag Hammadi** (, *Najʿ Ḥammādī*) er en liten by med jernbanestasjon i Øvre Egypt, lokalisert på vestbredden av Nilen i guvernementet Qina, omtrent 127 km nordvest for Luxor. I henhold til folketelling hadde den 45 038 innbyggere i 2006, beregnet til 55 767 innbyggere i 2017.

## Historie
Byen har navn etter sin grunnlegger, Mahmoud Pasha Hammadi, et medlem av Hammadi-familien i Sohag. Mahmoud Pasha Hammadi var en betydelig landeier i Sohag og kjent for sin motstand mot den britiske okkupasjonen i 1882.

Nag Hammadi ligger rundt 5 km vest antikkens by Chenoboskion (gresk: Χηνοβόσκιον, «beitemark for gjess»; koptisk: Ϣⲉⲛⲉⲥⲏⲧ, *Šénesēt*). Det var et senter for tidlig kristendom, et sted jevnlig oppsøkt av ørkenfedrene fra 200-tallet e.Kr. og det ble opprettet et kloster på 300-tallet. I desember 1945 ble det funnet ved Jabal al-Ṭārif, nær Nag Hammadi, en rekke gnostiske tekster fra 100-tallet som har fått navnet *[[Nag-Hammadi-skriftene]]*.

Byen ble kjent som åsted for Nag Hammadi-massakren den 7. januar 2010 under den ortodokse julen da 11 koptiske kristne ble drept med skytevåpen av tre menn etter en julemesse foran Nag-Hammadi-katedralen. Totalt ble nitten koptiske kristne angrepet. Som følge av Nag Hammadi-massakren raidet egyptisk politi hjemmene til koptisk-kristne familier i Nag Hammadi den 10. januar 2010, og arresterte 22 unge menn, de fleste tenåringer. De ble overført til fengsel i det avsidesliggende guvernementet Al Wadi al Jadid, men ble aldri formelt anklaget for noe. Den 15. januar 2010 besøkte 29 egyptiske menneskerettighetsaktivister og medlemmer av ulike politiske partier Nag Hammadi for å vise solidaritet med det koptiske samfunnet. Alle ble arrestert av egyptisk politi ved ankomsten på jernbanestasjonen, anklaget for ulovlig demonstrasjoner og spre uro.

## Økonomi
Sukker og aluminium produseres i Nag Hammadi. Sukkerfabrikken ble bygget i 1895-1897 av franske kontraktører. Det er fortsatt i drift per 2018. Firmaet Egyptalum er den største produsenten av aluminium i Midtøsten. Fotballstadiumen i byen har navn etter produksjonen, Aluminium Stadium. Det ligger et vannkraftverk på 64 MW her, ved den 330 meter lange Nag Hammadi-demningen. Den stod ferdig i 2008 og avløste da et eldre anlegg bygd i tidsrommet 1927-1930.

## Referanser


## Eksterne lenker
*